《华亭杂感 其一》
清代·元璟

木落霜清白苎城，暮砧才动旅魂惊。揽衣力尽秋星影，访旧听残邻笛声。

画手有神同鹤瘗，诗坛无主散鸥盟。青溪一曲红桥路，今日何人肯好名。

作者简介：清僧。浙江平湖人，字借山，号晚香老人，初名通圆，字以中。早年出家。工诗，平生游历南北，诗体屡变，而以清雅为宗。居杭州时，曾结西溪吟社，与诸名流唱和。有《完玉堂诗集》。